TALLINN, 7. oktoober — Sputnik. Soome sõjaväelased teatasid kahtlustest, et Venemaa hävitaja olevat riigi õhupiiri rikkunud, teatas RIA Novosti.
See on juba teine juhus, kus soomlased kurdavad vene lendurite tungimisest nende õhuruumi. Soome rahvusringhääling Yle teatas varem, et Venemaa Su-27 hävitajat kahtlustatakse Soome õhupiiri rikkumises.
"Teise Su-27 identifitseerisid Soome õhujõud õhtul visuaalselt," teatas Soome õhujõudude juhtkond Twitteris.
Venemaa kaitseministeeriumi informatsiooni ja massikommunikatsiooni amet teatas, et Su-27 hävitaja, mida Soome õhupiiri rikkumises kahtlustatakse, lendas rangelt kindlaksmääratud marsruudil ja pidas kinni õhuruumi kasutamise rahvusvahelistest reeglitest.
Sõjaväelasaste sõnul sooritas lennuk Soome lahe neutraalvete kohal plaanilist õppe-treeninglendu.
Sõjaline ametkond rõhutas eriti, et kõik Venemaa lennukite lennud toimuvad ja on alati toimunud ranges vastavuses neutraalvete kohal oleva õhuruumi kasutamise rahvusvaheliste reeglitega ega riku seejuures teiste riikide piire.